b'\n_START_ARTICLE_\nMarcus Berg\n_START_SECTION_\nUra\n_START_PARAGRAPH_\nBerg aloitti junioriuransa seurassa Torsby IF. Junioriuransa j\xc3\xa4lkeen Berg suuntasi IFK G\xc3\xb6teborg -joukkueeseen. H\xc3\xa4n pelasi seurassa kaudella 2004\xe2\x80\x932005 tehden 14 peliss\xc3\xa4 kolme maalia. Seuraavalla kaudella h\xc3\xa4n teki 16 ottelussa nelj\xc3\xa4 maalia._NEWLINE_Kaudella 2006\xe2\x80\x932007 Berg johdatti G\xc3\xb6teborgin Ruotsin mestaruuteen voittaen maalip\xc3\xb6rssin yhdess\xc3\xa4 Razak Omotoyossin kanssa 17 maalillaan vain 14 peliss\xc3\xa4. H\xc3\xa4n jatkoi IFK G\xc3\xb6teborgissa vuoden 2007 kes\xc3\xa4\xc3\xa4n asti. Samassa seurassa pelasi my\xc3\xb6s Marcuksen veli, Jonatan._NEWLINE_10. elokuuta 2007 hollantilainen FC Groningen sopi Bergin kanssa 2,5 miljoonan punnan sopimuksen korvaamaan AFC Ajaxiin l\xc3\xa4htenytt\xc3\xa4 Luis Su\xc3\xa1rezia. Berg pelasi hyv\xc3\xa4n debyytin Hollannissa. Vaikka h\xc3\xa4n ei ollut kaudella 2007\xe2\x80\x932008 Eredivisien paras maalintekij\xc3\xa4 18 osumallaan, Berg johdatti FC Groningenin seitsem\xc3\xa4nnelle sijalle._NEWLINE_Kaudella 2008\xe2\x80\x932009 Berg teki yhteens\xc3\xa4 17 maalia ollen Eredivisien kolmanneksi paras maalintekij\xc3\xa4. Joulukuussa pelatussa ottelussa Roda JC:ta vastaan Berg teki nelj\xc3\xa4 maalia._NEWLINE_17. hein\xc3\xa4kuuta 2009 Hamburger SV varmisti Bergin kirjoittaneen viiden vuoden sopimuksen seuran kanssa. Berg k\xc3\xa4vi HSV-pestins\xc3\xa4 aikana yhden kauden lainapestill\xc3\xa4 Eredivisiess\xc3\xa4 PSV:ss\xc3\xa4._NEWLINE_HSV:st\xc3\xa4 Berg siirtyi Kreikan Superliigan Panathinaikosiin. Kreikan p\xc3\xa4\xc3\xa4sarjassa Berg teki 65 maalia 98 ottelussa ja playoffs-vaiheessa 8 maalia 17 ottelussa._NEWLINE_Kes\xc3\xa4ll\xc3\xa4 2017 Berg siirtyi Arabiemiraatteihin Al Ainin, jossa h\xc3\xa4n pelasi kaksi vuotta. Kes\xc3\xa4ll\xc3\xa4 2019 h\xc3\xa4n siirtyi Krasnodariin.\n_START_SECTION_\nMaajoukkueura\n_START_PARAGRAPH_\nBerg teki debyyttins\xc3\xa4 Ruotsin alle 21-vuotiaiden joukkueessa Irlantia vastaan 28. helmikuuta 2006. H\xc3\xa4net valittiin edustamaan Ruotsia alle 21-vuotiaiden EM-kilpailuissa vuonna 2009. H\xc3\xa4n teki Ruotsin avausottelussa Valko-Ven\xc3\xa4j\xc3\xa4\xc3\xa4 vastaan kolme maalia eli hattutempun. Lis\xc3\xa4ksi h\xc3\xa4n teki Serbiaa ja Englantia vastaan kaksi maalia. Ruotsi putosi puoliv\xc3\xa4lier\xc3\xa4ss\xc3\xa4 Englantia vastaan, mutta Berg valittiin turnauksen pelaajaksi ja h\xc3\xa4n oli my\xc3\xb6s paras maalintekij\xc3\xa4 seitsem\xc3\xa4ll\xc3\xa4 maalillaan._NEWLINE_Berg on edustanut Ruotsin maajoukkuetta useissa EM- ja MM-karsinnoissa sek\xc3\xa4 EM-kilpailuissa 2016 ja MM-kilpailuissa 2018. Vuoden 2018 kisoissa h\xc3\xa4n pelasi Ruotsin avauskokoonpanossa kaikissa viidess\xc3\xa4 ottelussa. Ensimm\xc3\xa4isen maaottelumaalinsa h\xc3\xa4n teki Maltaa vastaan 10. kes\xc3\xa4kuuta 2009. Lokakuussa 2017 h\xc3\xa4n teki nelj\xc3\xa4 maalia MM-karsintaottelussa Luxemburgia vastaan.'